Turistička agencija

Smjernice Use-Case modelovanja

Verzija 1.0

Istorija revizija

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 20/03/2017 | 1.0 | Smjernice Use-Case modelovanja | Dragan Janković |
|  |  |  |  |
|  |  |  |  |
|  |  |  |  |

Sadržaj

1. Uvod 4

1.1 Svrha 4

1.2 Opseg 4

1.3 Definicije, akronimi i skraćenice 4

1.4 Pregled 4

2. Opšte smjernice Use-Case modelovanja 4

3. Kako opisati Use-Case 5

4. UML stereotipi 5

Smjernice Use-Case modelovanja

# Uvod

Smjernice Use-Case modelovanja opisuju način modelovanja slučajeva korišćenja za projekat “Turistička agencija”.

Svrha

Svrha smjernica Use-Case modelovanja jeste da obezbijedi standarde projekata za razvoj i održavanje zahtjeva sa slučajevima korišćenja, kao i da bi se osigurao konzistentan izgled use-case dizajna.

## Opseg

U okviru smjernica Use-Case modelovanja biće opisane smjernice koje se odnose na projektovanje softvera pod nazivom Turistička agencija, i biće korištene prilikom njegovog Use-Case modelovanja.

## Definicije, akronimi i skraćenice

Ova sekcija pruža definicije svih termina, akronima i skraćenica potrebnih za pravilno razumijevanje modelovanja slučajeva korišćenja. To spadaju termini:

* Use-Case je slučaj korišćenja. Slučaj korišćenja predstavlja specifikaciju niza akcija, uključujući i različite varijante, koje sistem (ili neki entitet) obavlja u interakciji sa učesnicima (akterima). Slučaj korišćenja predstavlja zbir scenarija koji prate jedan posao ili cilj.
* Učesnik je neko ili nešto što inicira događaje u sklopu posla ili zadatka. Učesnik predstavlja ulogu koju imaju ljudi ili objekti u sistemu.
* Veza asocijacije je veza između učesnika i slučaja korišćenja koja označava da korisnik učestvuje u slučaju korišćenja.
* Veza generalizacije predstavlja vezu između dva korisnika ili dva slučaja korišćenja u kojoj jedan korisnik, ili slučaj korišćenja, ima opšta svojstva, dok je drugi njegova specijalizacija.
* Include je veza sadržavanja koja se koristi kada je slučaj korišćenja dio drugog slučaja korišćenja.
* Extend je veza uključivanja koja se koristi kada slučaj korišćenja može proširiti drugi slučaj korišćenja.

## Pregled

U nastavku smjernica Use-Case modelovanja se nalazi detaljan pregled pojedinih stavki modelovanja, kao što su opšte smjernice modelovanja, način opisivanja slučajeva korišćenja i opis stereotipa.

# Opšte smjernice Use-Case modelovanja

Dijagram slučajeva korišćenja služi korisniku da razumije šta sistem radi, a verifikatoru da provjeri funkcionisanje.

Dijagram slučajeva korišćenenja će obuhvatati:

* Granice
* Slučajeve korišćenja
* Učesnike
* Veze

Svi slučajevi korišćenja se nalaze unutar granica sistema, dok se svi učesnici nalaze van granica sistema.

Svaki slučaj korišćenja je opisan preduslovima, akcionim koracima, proširenjima, izuzecima i postuslovima. Ime slučaja korišćenja mora biti jedinstveno, intuitivno i obrazložavajuće tako da jasno i nedvosmisleno definiše slučaj korišćenja.

Između slučajeva korišćenja se mogu koristiti veze generalizacije, uključivanja i proširivanja, dok se između učesnika može koristiti samo veza nasljeđivanja. Između učesnika i slučajeva korišćenja se može koristiti samo veza asocijacije.

Svaki slučaj korišćenja će biti implementiran jednom ili više klasa u Java kodu.

# Kako opisati Use-Case

Kratak opis slučaja korišćenja treba da reflektuje njegovu svrhu. Dok se piše opis, treba se voditi računa o korisnicima koji su umiješani u slučaj korišćenja, o riječniku i, ako je to potrebno, definisati nove koncepte.

Sam opis slučajeva korišćenja sadrži:

* Preduslove – uslovi koji moraju biti ispunjeni prije aktiviranja slučaja korišćenja.
* Akcione korake - opis osnovnog ili normalnog odvijanja procesa na strani sistema u slučaju da se sistem ponaša onako kako se od njega zahteva.
* Proširenja - očekivani uslov koji izaziva grananje.
* Izuzetke - neočekivani događaji koji uzrokuju grananja.
* Postuslove - stanje sistema nakon izvršenja slučaja korišćenja.

Prilikom opisivanja slučaja korištenja moguće je da pojedini dijelovi opisa ostanu prazni.

# UML stereotipi

Stereotipi dodaju nova značenja postojećim elementima. Ograničeni su sa << >> delimiterima. Stereotipi koji se koriste prilikom Use-Case modelovanja su:

* <<include>>
* <<extend>>

Include se koristi ako je potrebno podijeliti zajedničko ponašanje između dva ili više slučajeva korišćenja.

Extend se koristi ako je potrebno da se modeluje proširenje ili varijacija nekog slučaja korišćenja koji postoji kao autonomna cjelina.