Version <1.0>

Revizija Istorije

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 14/11/16 | 1.0 | Početna verzija dokumenta | Zoran Tošić |
|  |  |  |  |
|  |  |  |  |
|  |  |  |  |

Sadržaj

1. Uvod 4

1.1 Namjena 4

1.2 Definicije i skraćenice 4

2. Opšte smjernice pri modelovanju slučajeva korištenja 4

3. Kako opisati slučaj korištenja (Use-case) 5

4. UML Stereotipi 5

# Uvod

Ovaj dokument pruža osnovne informacije o modelovanju slučajeva korištenja softvera. Služi za jednostavni prikaz modelovanja slučajeva korištenja, odnosno njene namjene, obima, definicija i referenci. Modelovanje slučajeva korištenja predstavlja jednu od tački u specifikaciji zahtjeva softvera i predstavlja proces kreiranja prikaza i opisa načina interakcije sistema sa korisnikom/korisnicima i samih funkcionalnosti sistema.

## Namjena

Namjena jeste definisanje osnovnih postavki koje će se koristiti prilikom modelovanja slučajeva korištenja sistema, te specificira obim, definicije i skraćenice koje će se koristiti prilikom modelovanja slučajeva korištenja kao i tehničke postavke slučajeva korištenja, kao što su tipovi veza i način opisa slučaja korištenja.

## Definicije i skraćenice

Ovaj dio dokumenta objašnjava definicije i skraćenice korištene pri modelovanju slučajeva korištenja i to:

* ***Use-case*** predstavlja slučaj korištenja.
* ***Include*** predstavlja vezu uključivanja (sadržavanja) jednog slučaja korištenja u drugi.
* ***Extend*** predstavlja vezu proširivanja jednog slučaja korištenja drugim.
* ***Generalizacija*** predstavlja vezu naslijeđivanja između dva slučaja korištenja ili dva korisnika.
* ***Asocijacija*** predstavlja vezu između korisnika i slučaja korištenja, koja označava da dati korisnik može učestvovati u datom slučaju korištenja.

# Opšte smjernice pri modelovanju slučajeva korištenja

Prilikom modelovanja slučajeva korištenja upotrebljavaće se veze asocijacije, generalizacije, proširivanja i uključenja. Granice samog sistema biće određene punom linijom pri čemu korisnici (acters) sistema moraju biti izvan granica sistema. Sami slučajevi korištenja mogu sadržavati akcione korake, preduslove i postuslove, i izuzetke. Između korisnika moguće je koristiti samo vezu naslijeđivanja, između korisnika i slučaja korištenja vezu asocijacije, a između samih slučajeva korištenja moguće je koristiti sve gore navedene veze, sem veze asocijacije.

# Kako opisati slučaj korištenja (Use-case)

Opis slučaja korištenja treba da bude tehnički, pisan u trećem licu. Sam opis slučajeva korištenja sadrži dijelove: akcione korake, preduslove, postuslove i izuzetke. Preduslovi predstavljaju stanja i/ili događaje koji se moraju desiti da bi se dati slučaj korištenja mogao realizovati. Postuslovi predstavljaju stanje sistema ili/i akciju koja se izvršila. Akcioni koraci opisuju interakciju sitema i korisnika prilikom realizovanja slučaja korištenja. Izuzeci predstavljaju specijalne situacije koje se obrađuju ukoliko izvršavanje akcionih koraka nije očekivano.

Poželjno je da prilikom popunjavanja ovih dijelova koraci/uslovi budu numerisani, kratki i precizni. Prilikom pisanja izuzetaka potrebno je da isti budu numerisani tako da referenciraju akcione korake. Prilikom opisa slučaja korištenja moguće je da pojedini dijelovi ostanu prazni.

# UML Stereotipi

Stereotipi u slučajevima korištenja proširuju grafičko razumijevanje dijagrama. Stereotipi su prikazani uokvireni zagradama << i >>. Stereotipi korišćeni pri modelovanju slučajeva korištenja:

* ***Include*** – predstavlja stereotip veze koji označava vezu uključivanja pri čemu je jedan slučaj korišćenja potpuno uključen u drugi. Ovaj stereotip je moguće koristiti samo u vezama između slučajeva korišćenja.
* ***Extend*** – predstavlja stereotip veze koji označava vezu proširivanja pri čemu je jedan slučaj korištenja proširen sa drugim. Ovaj stereotip je moguće koristiti samo u vezama između slučajeva korištenja.